56591 ΕΞ 14-5-2021
Καθορισμός καθηκόντων και αρμοδιοτήτων των προσώπων που ασκούν ή άσκησαν σημαντικό δημόσιο λειτούργημα και ρύθμιση ειδικότερων ζητημάτων
Αριθμ. 56591 ΕΞ 2021
(ΦΕΚ Β' 2019/17-05-2021)
Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις:
α)	Της παρ. 2 του άρθρου 29 και της παρ. 1 του άρθρου 65 του Συντάγματος,
β)	του άρθρου 11 (Μέρος Κοινοβουλευτικό) και των άρθρων 1, 30Γ, 97, 100 και 164ΣΤ, καθώς και του εδαφ. ζ της παρ. 1 του άρθρου 2 του υπ’ αρ. 3 Ειδικού Κανονισμού Λειτουργίας της Ειδικής Υπηρεσίας Επιτροπής Ελέγχου Δηλώσεων Περιουσιακής Κατάστασης, του Κανονισμού της Βουλής (Μέρος Β’, Α΄ 51/1997), όπως ισχύει,
γ)	της παρ. 4 του άρθρου 18 του ν. 4557/2018 (Α’ 139), όπως τροποποιήθηκε με τον ν. 4734/2020 (Α’ 196),
δ)	των άρθρων 75 έως 83 του ν. 4727/2020 (Α’ 184),
ε)	του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131),
στ)	του άρθρου 1 και της παρ. 4 του άρθρου 3Α του ν. 3213/2003 (Α’ 309),
ζ)	του π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 121),
η)	του π.δ. 142/2017 «Οργανισμός Υπουργείου Οικονομικών» (Α’ 181),
θ)	της υπ’ αρ. 338/18.7.2019 κοινής απόφασης του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Γεώργιο Ζαββό» (Β’ 3051) και
ι)	του άρθρου 90 του Κώδικα νομοθεσίας για την Κυβέρνηση και τα Κυβερνητικά όργανα (π.δ. 63/2005, Α’ 98), όπως διατηρήθηκε σε ισχύ με την παρ. 22 του άρθρου 119 του ν. 4622/2019 (Α΄ 133).
2. Την υπό στοιχεία 38652ΕΙ2021/31-03-2021 εισήγηση της Ειδικής Υπηρεσίας Επιτροπής Ελέγχου Δηλώσεων Περιουσιακής Κατάστασης της Βουλής των Ελλήνων.
3. Την ανάγκη καθορισμού των καθηκόντων και αρμοδιοτήτων όσων ασκούν ή άσκησαν σημαντικό δημόσιο λειτούργημα και την ανάγκη ρύθμισης των σχετικών ειδικότερων θεμάτων.
4. Το γεγονός ότι από την έκδοση της παρούσας δεν προκαλείται δαπάνη σε βάρος του κρατικού προϋπολογισμού οικονομικού έτους 2021,
αποφασίζουμε:
Α. Την κατάρτιση εθνικού καταλόγου, που περιλαμβάνει όσους ασκούν ή άσκησαν σημαντικό δημόσιο λειτούργημα στην Ελλάδα κατά την άσκηση των καθηκόντων και αρμοδιοτήτων τους, ως ακολούθως:[footnoteRef:2] [2: Τροποποίηση 21959 ΕΞ 2022 17.02.2022] 

α)	ο Πρόεδρος της Δημοκρατίας,[footnoteRef:3] [3: Τροποποίηση 21959 ΕΞ 2022 17.02.2022] 

β)	ο Πρωθυπουργός, οι Αντιπρόεδροι της Κυβέρνησης, Υπουργοί, Αναπληρωτές Υπουργοί και Υφυπουργοί, Γενικοί και Ειδικοί Γραμματείς,[footnoteRef:4] [4: Τροποποίηση 21959 ΕΞ 2022 17.02.2022] 

γ)	Βουλευτές του Ελληνικού Κοινοβουλίου,[footnoteRef:5] [5: Τροποποίηση 21959 ΕΞ 2022 17.02.2022] 

δ)	Αρχηγοί και οικονομικοί υπεύθυνοι των πολιτικών κομμάτων που εκπροσωπούνται στη Βουλή των Ελλήνων ή στο Ευρωπαϊκό Κοινοβούλιο,[footnoteRef:6] [6: Τροποποίηση 21959 ΕΞ 2022 17.02.2022] 

ε)	Περιφερειάρχες και Αντιπεριφερειάρχες, Δήμαρχοι και Αντιδήμαρχοι,[footnoteRef:7] [7: Τροποποίηση 21959 ΕΞ 2022 17.02.2022] 

στ)	Δικαστικοί και Εισαγγελικοί λειτουργοί του Αρείου Πάγου, της Εισαγγελίας του Αρείου Πάγου, του Συμβουλίου της Επικρατείας, του Δικαστικού Σώματος των Ενόπλων Δυνάμεων και του Ανώτατου Ειδικού Δικαστηρίου, [footnoteRef:8] [8: Τροποποίηση 21959 ΕΞ 2022 17.02.2022] 

ζ)	Δικαστικοί λειτουργοί του Ελεγκτικού Συνεδρίου και της Γενικής Επιτροπείας της Επικρατείας του Ελεγκτικού Συνεδρίου,[footnoteRef:9] [9: Τροποποίηση 21959 ΕΞ 2022 17.02.2022] 

η)	ο Διοικητής, οι Υποδιοικητές, Διευθύνοντες Σύμβουλοι και τα μέλη των Συμβουλίων της Τράπεζας της Ελλάδος,[footnoteRef:10] [10: Τροποποίηση 21959 ΕΞ 2022 17.02.2022] 

θ)	Πρέσβεις, επιτετραμμένοι διπλωμάτες και πρόξενοι, ι) Ανώτατοι Αξιωματικοί των Ενόπλων Δυνάμεων,[footnoteRef:11] [11: Τροποποίηση 21959 ΕΞ 2022 17.02.2022] 

ια)	Πρόεδροι, Αντιπρόεδροι, Διευθύνοντες Σύμβουλοι, Εκτελεστικοί Γραμματείς, Εντεταλμένοι Σύμβουλοι, μέλη Διοικητικών ή άλλων Συμβουλίων ή Επιτροπών, συμπεριλαμβανομένων των αναπληρωτών τους, των πάσης φύσεως επιχειρήσεων οι οποίες ανήκουν στον Δημόσιο Τομέα, κατά τον ορισμό του άρθρου 14 του ν. 4270/2014, ή εποπτεύονται από αυτόν, ή τους ασκείται από αυτόν διαχειριστικός, διοικητικός ή εποπτικός έλεγχος,[footnoteRef:12] [12: Τροποποίηση 21959 ΕΞ 2022 17.02.2022] 

ιβ)	Μέλη Διοικητικών Συμβουλίων, Διευθυντές, Αναπληρωτές Διευθυντές και πρόσωπα που κατέχουν ισοδύναμη θέση σε Διεθνείς Οργανισμούς.[footnoteRef:13] [13: Τροποποίηση 21959 ΕΞ 2022 17.02.2022] 

Β. Ο εθνικός κατάλογος σημαντικών δημόσιων λειτουργημάτων δεν συμπεριλαμβάνει ενδιάμεσες ή χαμηλές βαθμίδες της υπαλληλικής ιεραρχίας. Η ιδιότητα της άσκησης σημαντικού δημόσιου λειτουργήματος λαμβάνεται υπόψη για λόγους άσκησης ενισχυμένων μέτρων δέουσας επιμέλειας για χρονικό διάστημα τουλάχιστον ενός (1) έτους μετά την απώλεια της θέσης ή έως ότου κρίνεται από τα υπόχρεα πρόσωπα ότι ενέχονται λόγοι εφαρμογής τους.
Γ. Ο εθνικός κατάλογος σημαντικών δημόσιων λειτουργημάτων αναρτάται στην ιστοσελίδα του Υπουργείου Οικονομικών και κοινοποιείται στην Ευρωπαϊκή Επιτροπή.
 
Η επικαιροποίηση του εθνικού καταλόγου σημαντικών δημόσιων λειτουργημάτων λαμβάνει χώρα κατόπιν εκ νέου υποβολής σχετικής εισήγησης της Ειδικής Υπηρεσίας Επιτροπής Ελέγχου Δηλώσεων Περιουσιακής Κατάστασης της Βουλής.
Δ. Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 14 Μαΐου 2021
Ο Πρόεδρος 
ΚΩΝΣΤΑΝΤΙΝΟΣ ΤΑΣΟΥΛΑΣ
Ο Υφυπουργός της Βουλής των Ελλήνων Οικονομικών
ΓΕΩΡΓΙΟΣ ΖΑΒΒΟΣ
